શિષ્યત્વથી અર્જુનની અધ્યાત્મયાત્રાનો પ્રારંભ થાય છે. ભગવાન શ્રીકૃષ્ણ અર્જુનને સૌથી પહેલા બુદ્ધિયોગ આપે છે. શ્રીમદભગવગીતામાં અધ્યાત્મવિદ્યા એ ગંગાજીની જેમ વહેતી અને વિકસતી અધ્યાત્મવિદ્યા છે. એ ન સમજાતી એનું એક કારણ છે એ સરોવર નથી, નદી છે. એમાં અનેક પ્રવાહો ભળતા જાય છે. હવે ભગવાન અર્જુનને બે નિષ્ઠા બતાવે છે: એક છે – સાંખ્ય નિષ્ઠા અને એક છે – કર્મયોગ નિષ્ઠા. નિવૃત્તિ પરાયણ, જ્ઞાનપ્રધાન અભિગમ એટલે સાંખ્ય યોગ અને પ્રવૃત્તિપરાયણ, કર્મપ્રધાન અભિગમ એટલે કર્મયોગ. આ બે યોગ છે આધ્યાત્મિકતા. ભગવાન કર્મયોગ વિશિષ્યતે . . . કહીને કર્મયોગને વિશેષ પ્રાધાન્ય આપે છે. અધ્યાય 3, 4, 5 માં કર્મયોગનું વિશદ અધ્યયન છે.